Kære forældre

Gældende for uge 18

Vi har haft en del henvendelser, som går på, at nogle børn keder sig hjemme, når de nu ikke kommer i børnehave/sfo. Det kan vi sådan set godt forstå.

Appellen herfra er stadig, at hvis man har mulighed for, at blive hjemme eller kan passes af andre – så bliv hjemme. Det er et svært, at få dagligdagen til at hænge sammen her på Gården, når vi skal opdele børn og personale, så meget ifølge lovgivningen.

En god ide kunne være, at få lavet nogle legeaftaler, med nogle få børn (Så man ikke smitter unødigt).

Men vi er godt klar over, at det er en træls situation, som vi alle står i, men vi må få det bedste ud af det.

**Opdeling af børn.**

Vi har i denne uge opdelt vores børn i 3 grupper, hvor vi åbner og lukker alle 3 steder. Det gør vi også i næste uge og det er de samme steder grupperne opholder sig, som i denne uge. Skolebørnene bliver kørt i skole fra skoven ca. 7.45. og hentet igen efter skole. Der er mange nye opgaver og det er selvfølgelig en helt anden hverdag, end vi er vant til – det gælder for os alle.

Hvordan vi deler os op i uge 19, får i besked på fredag i uge 18 – dette er alt afhængig af, hvor mange børn der kommer. I den forbindelse, vil jeg gerne appellere til, at man er ”skarp” på komme og gå mødetiderne. Der kan selvfølgelig altid komme noget i vejen, der gør at tiden bliver ændret, så skriver eller ringer I stadig til undertegnede – så kordinere jeg dette i huset. I må selvfølgelig altid hente jeres børn, hvis der er mulighed for dette før tid.☺

**Vedr. gul gruppe**

Tiden nærmer sig hastigt 1.maj, hvor en del, at vores gul-gruppe børn, skal starte i førskolegruppe på Vinderup eller Skave skole. Vi plejer traditions tro, at holde en afslutningsfest/eftermiddag med børn og forældre – det kommer desværre ikke til at ske her i april. Det er en tanke og håb, at vi kan holde en ”afslutning” for jer og jeres børn engang, når der bliver åbnet for dette – evt. til efteråret hvor vi afholder gamle børns dag. Her håber vi at se dem alle 😊 Det skal vi nok skrive til jer om.

Velvidende om, at det bliver en lidt tam afslutning på børnehavelivet i udgangen af april, så vil jeg på vegne af alt personalet gerne sige jer, mange tak for lån af jeres børn – det har været en fornøjelse. Og pøj pøj med alt det nye, som I skal i gang med og vi glæder os virkelig til, at holde en ordentlig afsked med jer. :-)

**Lidt godt til ganen**

Der er kommet lidt lempelser på servering af div. Madvare, is mm. Dette er vi glade for, specielt til børnefødselsdage. Hvis der er nogle tanker omkring dette, så kontakt personalet herom. (Der er ikke mulighed for hjemmelavede kager og div. Madretter fra eget køkken)

**De kære børn**

Overordnet syntes, jeg at børnene klare denne her nye dagligdag fint, om end der er ting, som er meget mærkelige…. Fingervask hele tiden, vaske legetøj, afgrænsede legeområder, sidder med stor afstand mellem hinanden osv. Det er en anderledes dagligdag, som alle bliver tilbudt.

**Sundhedsstyrelsens retningslinjer**

Der kommer hele tiden nye, regler og tiltag. Det betyder også, at vi her på Gården tilretter os retningslinjerne løbende. Så reglen i dag, kan være ændret på mandag….. Så sagt med et smil, ikke to dage er ens i denne tid☺

På vegne af Gården

Hilsen Nicolaj